Κραγαλέας

Στην ελληνική μυθολογία ο Κραγαλέας ή Κραγαλεύς ήταν γιος του Δρύοπα και κριτής στη διαμάχη που είχαν μεταξύ τους ο Απόλλων, η Άρτεμις και ο Ηρακλής για την Αμβρακία. Επειδή ο Κραγαλεύς έδωσε τη χώρα στον Ηρακλή, μεταμορφώθηκε σε πέτρα από τον Απόλλωνα. Οι κάτοικοι της Αμβρακίας προσέφεραν στον Κραγαλέα θυσία κάθε χρόνο κατά την εορτή του Ηρακλή.Αντωνίνος Λιβεράλις, Μεταμορφώσεων συναγωγή, 4 (Κραγαλεύς).

Ο Κραγαλέας ήταν ο επώνυμος ήρωας του γένους των Κραγαλιδών, που κατοικούσαν στο νότιο τμήμα της Φωκίδας. Οι περίοικοι εκτιμούσαν πολύ τους Κραγαλίδες, τους οποίους αποκαλούσαν «Κρισαίων βασιλείς».

Πηγές
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969, σσ. 547-548

 Παραπομπές 

Κραγαλεας
Κραγαλεας